***ამონაწერი* სს “საქართველოს რკინიგზა”-სდირექტორთა საბჭოს 2021 წლის 2 აპრილის №16/13 დადგენილებიდან:**

***-*** *სს ,,საქართველოს რკინიგზის“ დირექტორთა საბჭოს 2016 წლის 29 ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნას დამატება, კერძოდ:*

მუხლ VIII.-ს დაემატოს ახალი 21-ე პუნქტი, შემდეგი რედაქციით:

„21. რკინიგზის კუთვნილ მისასვლელ ლიანდაგზე, როდესაც  კონკრეტულ გადაზიდვასთან  დაკავშირებით ლიანდაგის მესაკუთრის მიერ არ ხორციელდება ვაგონების მიწოდება-გამოტანა, ან ტვირთის გადაზიდვასთან დაკავშირებული სხვა სახელშეკრულებო მომსახურება, სარკინიგზო ხაზების გამოყენების საფასური შეადგენს:

- ვაგონზე ერთჯერადად 15აშშ დოლარს, როდესაც ვაგონი მხოლოდ მისასვლელი ლიანდაგის ფარგლებში გადაადგილდება. აღნიშნული საფასური მოიცავს: მისასვლელი ლიანდაგის ინფრასტუქტურაზე დაშვებას, მანევრებს, ვაგონის გადაადგილებას უკან დაბრუნებით, ნებისმიერი სახის შესასვლელით/გასასვლელით სარგებლობას, ნებისმიერი კარების, ჭიშკრის ან შლაგბაუმის გაღება-დაკეტვის ოპერაციებს და ამ გადაადგილებასთან დაკავშირებულ სხვა მომსახურებას ;

- 5 აშშ დოლარს  ვაგონ/კმ-ზე, როდესაც ვაგონი რკინიგზის მისასვლელი ლიანდაგის გავლით გადაადგილდება მომიჯნავე მისასვლელ ლიანდაგზე ან პირიქით. აღნიშნული საფასური მოიცავს მისასვლელი ლიანდაგის ინფრასტუქტურაზე დაშვებას, ვაგონის გადაადგილებას, ნებისმიერი სახის შესასვლელით/გასასვლელით სარგებლობას, ნებისმიერი კარების, ჭიშკრის ან შლაგბაუმის გაღება-დაკეტვის ოპერაციებს და ამ გადაადგილებასთან დაკავშირებულ სხვა მომსახურებას. ამასთან, კლიენტთან ანგარიშსწორება ხორციელდება ვაგონ-მეტრებზე, ვაგონ-კმ-ზე დადგენილი საფასურიდან გამომდინარე.

***-*** *წინამდებარე დადგენილება ძალაში შევიდეს ხელმოწერის დღიდან.*